ย่านกังสดาล

ย่านกังสดาล (Kangsadan area) เป็นย่านเศรษฐกิจสำคัญแห่งหนึ่งของเมืองขอนแก่น เป็นแหล่งรวมของร้านค้า ร้านอาหาร ธุรกิจอพาร์ทเมนต์และคอนโดมิเนียม ซึ่งเติบโตขึ้นรองรับนักศึกษาและการขยายตัวของเมืองโดยรอบมหาวิทยาลัยขอนแก่น โดยทั่วไปมักหมายถึงย่านชุมชนเมืองบริเวณฝั่งทิศใต้ของมหาวิทยาลัยตามแนวของถนนกัลปพฤกษ์ 

เป็นย่านเชื่อมต่อกับสถานที่สำคัญหลายแห่งของจังหวัดขอนแก่น ไม่ว่าจะเป็นหน่วยงานรัฐ เช่น มหาวิทยาลัยขอนแก่น, โรงพยาบาลศรีนครินทร์, ศูนย์หัวใจสิริกิติ์ ภาคตะวันออกเฉียงเหนือ, ศูนย์สร้างสรรค์งานออกแบบ ขอนแก่น; เป็นที่ตั้งธุรกิจภาคเอกชนที่มีชื่อเสียง เช่น เซ็นทรัลขอนแก่น แคมปัส, โรงพยาบาลราชพฤกษ์; เป็นพื้นที่ที่มีการเติบโตด้านธุรกิจอสังหาริมทรัพย์มากที่สุดแห่งหนึ่งของจังหวัด อีกทั้งยังเป็นย่านที่มีชื่อเสียงในธุรกิจร้านกาแฟ

 ประวัติ 
เดิมพื้นที่บริเวณนี้เป็นที่ตั้งของบ้านหนองแวง ซึ่งเป็นชุมชนที่อาศัยอยู๋โดยรอบบึงหนองแวงตราชู ทางฝั่งทิศตะวันตกของถนนมิตรภาพ ติดกับวัดป่าอดุลยารามและชุมชนสามเหลี่ยม คาดว่ามีก่อตั้งขึ้นเป็นชุมชนมาตั้งแต่ก่อน พ.ศ. 2525สำนักสวัสดิการสังคม เทศบาลนครขอนแก่น. ข้อมูลทั่วไป ชุมชนหนองแวงตราชู 1 เทศบาลนครขอนแก่น. https://www.kkict.net/~kkwelfare/2012/images/information/trasu%20164.pdf ลักษณะทางกายภาพในอดีตเป็นหมู่บ้านขนาดเล็กในเขตชานเมืองขอนแก่น รายล้อมด้วยพื้นที่ป่า โดยทั่วไปสร้างเป็นเรือนบ้านไม้ 1-2 ชั้น มีหนองน้ำจืดอยู่กลางหมู่บ้านเป็นแหล่งน้ำสำหรับใช้สอยหลัก มีศาลปู่แสงเป็นสิ่งศักดิ์สิทธิ์นับถือกันเป็นผีผู้คุ้มครองประจำหมู่บ้านตามคติความเชื่อของคนอีสาน 

ในช่วงทศวรรษที่ 2530-2540 ภายหลังการจัดตั้งมหาวิทยาลัยขอนแก่นและการขยายตัวของคณะต่าง ๆ ส่งผลให้เกิดการพัฒนาพื้นที่โดยรอบมหาวิทยาลัย มีการเติบโตของธุรกิจหอพักและอะพาร์ทเมนต์เพื่อรองรับการเพิ่มขึ้นของจำนวนนักศึกษา เมื่อ พ.ศ. 2539 ได้มีการสร้างหอพักเอกชนชื่อ "กังสดาล อะพาร์ทเมนต์" ขึ้นที่บริเวณซอยบาดาล (ชื่อเดิมของ ถนนกัลปพฤกษ์) ถือเป็นหอพักเอกชนแห่งแรก ๆ ของย่านนี้ อีกทั้งมีการเปิดพื้นที่ตลาดให้เช่าขายอาหารบริเวณด้านหน้าหอพัก เป็นที่รู้จักกันในหมู่นักศึกษาในชื่อโรงอาหารกังสดาล

ต่อมาเกิดการขยายตัวของเมือง พื้นที่ป่ารกร้างและหมู่บ้านเดิมถูกแทนที่ด้านอาคารพาณิชย์ หอพัก คอนโดมีเนียม มีการเข้ามาอยู่ใหม่ของนักศึกษา บุคลากรมหาวิทยาลัย และเจ้าของกิจการต่าง ๆ ทำให้บริเวณย่านแห่งนี้เป็นที่รู้จักกันด้วยชื่อ "กังสดาล" แทนที่ชื่อชุมชนเดิมอย่างบ้านหนองแวง

 สถานที่สำคัญ 
รายชื่อสถานที่สำคัญในพื้นที่ย่านกังสดาลและบริเวณใกล้เคียง
หน่วยงานของรัฐ
 มหาวิทยาลัยขอนแก่น
 คณะแพทยศาสตร์
 โรงพยาบาลศรีนครินทร์
 ศูนย์หัวใจสิริกิติ์ ภาคตะวันออกเฉียงเหนือ
 ศูนย์บริการการแพทย์ชั้นเลิศ โรงพยาบาลศรีนครินทร์ (Khon Kaen medical hub)
 คณะทันตแพทยศาสตร์
 โรงเรียนสาธิตมหาวิทยาลัยขอนแก่น (ศึกษาศาสตร์)
 อุทยานวิทยาศาสตร์ มหาวิทยาลัยขอนแก่น
 อุทยานเทคโนโลยีการเกษตร มหาวิทยาลัยขอนแก่น
 ศูนย์สร้างสรรค์งานออกแบบ ขอนแก่น (TCDC) และ สำนักงานส่งเสริมเศรษฐกิจสร้างสรรค์ (องค์การมหาชน) ขอนแก่น
 สำนักงานตำรวจภูธร จังหวัดขอนแก่น
 ศูนย์พิสูจน์หลักฐาน 4
 สำนักงานบังคับคดี จังหวัดขอนแก่น
เอกชน
 พื้นที่การค้า
 ศูนย์การค้าเซ็นทรัล ขอนแก่น แคมปัส
 ตลาด 62 บล็อก
 ตลาดกังสดาลไนท์
 สถานพยาบาล
 โรงพยาบาลราชพฤกษ์
สถานศึกษา
วิทยาลัยเทคโนโลยีขอนแก่น
 ที่อยู่อาศัย
 ซี.พี.แลนด์
 รีเน่ ขอนแก่น (อาคารชุดระดับสูง)
 โซแอนด์ ขอนแก่น (อาคารชุด)
 แสนสิริ
 ดีคอนโด แคมปัส ขอนแก่น (อาคารชุด) 
 เซ็นทรัลพัฒนา
 ฟีล ขอนแก่น (อาคารชุด)
ออริจิ้น พร็อพเพอร์ตี้
ออริจิ้น เพลส ขอนแก่น-กัลปพฤกษ์ (อาคารชุด)
บริษัทอื่น ๆ
โอเชี่ยน เรสซิเดนซ์, โอเชี่ยน กรุ๊ป ในเครือไทยสมุทรประกันชีวิต
พรีเว่ กังสดาล, เครือพิมานกรุ๊ป
เซเรนิตี้ คอนโดมิเนียม, บริษัท บีเคจี ในเครือขอนแก่นแหอวน
โรงแรม
เดอะ ฌาร์ม บูทีค รีสอร์ท
เฮือนต้นนุ่น

 ส่วนท้องถิ่น 

 ชุมชนในพื้นที่ย่านกังสดาลและชุมชนใกล้เคียง
 ชุมชนหนองแวงตราชู
 ชุมชนวัดป่าอดุลยาราม
 ชุมชนตะวันใหม่
 ชุมชนสามเหลี่ยม
 วัดป่าอดุลยาราม
 วัดตราชูวนาราม
 บึงหนองแวงตราชู
 ศาลปู่แสง ชุมชนหนองแวงตราชู
 โรงเรียนตราชูพิทยาคม
 โรงเรียนเทศบาลบ้านหนองแวง
 โรงเรียนเทศบาลบ้านสามเหลี่ยม

 อ้างอิง 

หมวดหมู่:อำเภอเมืองขอนแก่น
หมวดหมู่:ย่านในประเทศไทย